|  |
| --- |
| **HITELES ÉRTELMEZÉS****A FELSŐOKTATÁSI TÖRVÉNY 54. SZAKASZA 1. BEKEZDÉSÉNEK RENDELKEZÉSEI (AZ SZK HIVATALOS KÖZLÖNYE, 76/05., 100/07. – HITELES ÉRTELMEZÉS, 97/08., 44/10., 93/12., 89/13. ÉS 99/14. SZÁM***(Az SZK Hivatalos Közlönye, 45/2015. szám)* |
|

A felsőoktatásról szóló törvény 54. szakaszának 1. bekezdése szerint “Az egyetem ügyvezető szerve a rektor, az egyetemi kar esetében a dékán, a szaktanulmányi akadémia esetében az elnök, a főiskola és a szakfőiskola esetében az igazgató. Az ügyvezető szervet a felsőoktatási intézmény tanárai közül választják, aki teljes munkaidővel munkaviszonyban van és megválasztása határozatlan időre szól. Az ügyvezető szervet három évre kell megválasztani még egy újbóli választási lehetőséggel.”

Ez a rendelkezés úgy értelmezhető, hogy az adott felsőoktatási intézmény ügyvezető szervét – a rektort, dékánt, elnököt, illetve az igazgatót három évre választják az azonos intézményben még egyszeri újbóli megválasztásának lehetőségével, melynek során az adott intézményben eltölthető összes megbízatási idejét nem befolyásolja a személy nevének és vezetéknevének megváltozása, a felsőoktatási intézmény elnevezésének, valamint a törvény módosítása és kiegészítése, ha azok az azonos intézmény ügyvezető szerve összes megbízatási idejének számát másként nem szabályozzák. Az ügyvezetés szervének az azonos intézményben letölthető összes megbízatási ideje tekintetében nincs jelentősége, hogy a második megbízatási idő követi az előzőt, vagy a két megbízatási idő között szünet volt.

A fenti hiteles értelmezést közzé kell tenni a Szerb Köztársaság Hivatalos Közlönyében.